മെസിയില്ലാത്ത ആദ്യ ലാ ലിഗ സീസണിന് ഇന്ന് തുടക്കം മാഡ്രിഡ്: ലയണല് മെസിയില്ലാത്ത ആദ്യ ലാ ലിഗ സീസണിന് ഇന്ന് തുടക്കം. രാത്രി 12.30ന് തുടങ്ങുന്ന മത്സരത്തില് വലന്സിയ ഗെറ്റഫയെ നേരിടും. സൂപ്പര് താരങ്ങളായ മെസിയും റൊണാള്ഡോയുമില്ലാത്ത ആദ്യ ലാ ലിഗ സീസണ് നിറം മങ്ങുമെന്നാണ് ആരാധകര് വിലയിരുത്തുന്നത്. മെസിയെ മാത്രം ആശ്രയിച്ച് മുന്നോട്ട് നീങ്ങുന്ന ബാഴ്സയ്ക്ക് പുതിയ സീസണാണിത്. ഗ്രീസ്മാന്, സെര്ജിയോ അഗ്യൂറോ, മെംഫിസ് ഡിപെ, കുട്ടീഞ്ഞോ എന്നിവരെ ആശ്രയിച്ചായിരിക്കും സ്പാനിഷ് ലീഗില് ബാഴ്സലോണയുടെ പ്രകടനങ്ങള്. അതേസമയം, മുന്നിര താരങ്ങളുടെ പരിക്കില് തുടക്കം പിഴയ്ക്കുമോ എന്ന ആശങ്കയിലാണ് റയല് മാഡ്രിഡ്. ടോണി ക്രൂസ്, ഡാനി കാര്വഹല്, കരീം ബെന്സെമ, ഫെര്ലന്ഡ് മെന്ഡി, തുടങ്ങിയവര്ക്കെല്ലാം അലാവെസുമായുള്ള നാളത്തെ മത്സരം നഷ്ടമായേക്കും. നിലവിലെ ചാമ്ബ്യന്മാരായ അത്ലാന്റിക്കോ മാഡ്രിഡും ബാഴ്സലോണയും ഞായറാഴ്ചയാണ് കളത്തിലിറങ്ങുക. ബാഴ്സലോണ റയല് സോസിദാദിനെയും അത്ലാന്റിക്കോ മാഡ്രിഡ് സെല്റ്റാ വിഗോയെയും നേരിടും.